CELEX: 62020TN0554
Language: lv
Date: 2020-09-08 00:00:00
Title: Lieta T-554/20: Prasība, kas celta 2020. gada 8. septembrī – Pollinis France/Komisija

23.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 399/38
            
         
      Prasība, kas celta 2020. gada 8. septembrī – Pollinis France/Komisija
      (Lieta T-554/20)
      (2020/C 399/54)
      Tiesvedības valoda – angļu
      
         Lietas dalībnieki
      
      
         Prasītāja: Pollinis France (Parīze, Francija) (pārstāve: C. Lepage, advokāte)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Eiropas Komisijas tieši formulēto 2020. gada 21. jūlija lēmumu, ar kuru noraidīts atkārtotais pieteikums par piekļuvi dokumentiem, kas iesniegts atbilstoši Regulas Nr. 1049/2001 (1) 8. panta 3. punktam un reģistrēts ar atsauces numuru GESTDEM Nr. 2020/2083;
               
            
                  —
               
               
                  apvienot šo tiesvedību ar tiesvedību, kas reģistrēta ar lietas numuru T-371/20;
               
            
                  —
               
               
                  pamatojoties uz Vispārējās tiesas Reglamenta 134. panta 1. punktu, piespriest Eiropas Komisijai segt prasītājas tiesāšanās izdevumus 3000 EUR apmērā.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots, ka apstrīdētais lēmums ir pretrunā Regulas Nr. 1049/2001 4. panta 3. punkta otrajai daļai, jo Eiropas Komisija neesot norādījusi, kādēļ tā piemērojusi izņēmumu par lēmumu pieņemšanas procesa aizsardzību.
               
            
                  2.
               
               
                  Ar otro pamatu tiek apgalvots, ka apstrīdētais lēmums ir pretrunā Regulas Nr. 1049/2001 4. panta 3. punkta otrajai daļai, jo pastāvot sevišķas sabiedrības intereses iepazīties ar pieprasītajiem dokumentiem, un ka ir jānodrošina, lai pieprasītajiem dokumentiem būtu plašāka pieejamība, kāda paredzēta “likumdošanas dokumentiem”.
               
            
                  3.
               
               
                  Ar trešo pamatu tiek apgalvots, ka apstrīdētais lēmums ir pretrunā Eiropas Parlamenta un Padomes Regulas (EK) Nr. 1367/2006 (2) 6. panta 1. punktam, jo Regulas Nr. 1049/2001 4. panta 3. punktā minētais izņēmums esot jāinterpretē un jāpiemēro vēl jo striktāk, ja pieprasītā informācija attiecas uz emisiju vidē.
               
            
                  4.
               
               
                  Ar ceturto pamatu tiek apgalvots, ka apstrīdēto lēmumu nevar balstīt uz personas privātās dzīves un neaizskaramības aizsardzību, jo Regulas Nr. 1049/2001 4. panta 6. punktā ir noteikts, ka, “ja izņēmumi attiecas tikai uz kādu pieprasītā dokumenta daļu, pārējās dokumenta daļas publisko”.
               
            
         (1)  Eiropas Parlamenta un Padomes Regula (EK) Nr. 1049/2001 (2001. gada 30. maijs) par publisku piekļuvi Eiropas Parlamenta, Padomes un Komisijas dokumentiem (OV 2001, L 145, 43. lpp.).
      
         (2)  Eiropas Parlamenta un Padomes Regula (EK) Nr. 1367/2006 (2006. gada 6. septembris) par to, kā Kopienas iestādēm un struktūrām piemērot Orhūsas Konvenciju par pieeju informācijai, sabiedrības dalību lēmumu pieņemšanā un iespēju griezties tiesu iestādēs saistībā ar vides jautājumiem (OV 2006, L 264, 13. lpp.).